
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL INFORMACIJOS APIE PAŽEIDIMUS ŠAKIŲ RAJONO SAVIVALDYBĖS ADMINISTRACIJOJE TEIKIMO TVARKOS APRAŠO PATVIRTINIMO

2019 m. rugsėjo    d. Nr.
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos pranešėjų apsaugos įstatymo 16 straipsnio 1 ir 3 dalimis, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu bei atsižvelgdamas į Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašo, patvirtinto Lietuvos Respublikos Vyriausybės 2018 m. lapkričio 18 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ nuostatas:
1.  Tvirtinu Informacijos apie pažeidimus Šakių rajono savivaldybės administracijoje teikimo tvarkos aprašą (pridedama).
2. Nurodau rajono savivaldybės administracijos Bendrųjų reikalų skyriui rajono savivaldybės interneto svetainėje įdiegti Šakių rajono savivaldybės administracijos vidinį informacijos apie pažeidimus teikimo kanalą, kuriuo būtų galima teikti informaciją apie pažeidimus.
3.   Pavedu rajono savivaldybės administracijos Teisės, personalo ir civilinės metrikacijos skyriui užtikrinti šio aprašo nuostatų įgyvendinimą.
4. Pavedu Bendrųjų reikalų skyriaus vyresniajai sekretorei Irenai Bacevičienei Dokumentų valdymo sistemos įrankiais su šiuo įsakymu supažindinti rajono savivaldybės administracijos valstybės tarnautojus ir darbuotojus, dirbančius pagal darbo sutartį.




Administracijos direktorius							Dainius Grincevičius










Parengė
Bendrųjų reikalų skyriaus vedėja

Rita Vaičiūnienė
2019-09-02

